بكون اول من يرد عليك وعلى حسب علمي وحاجتي
المشروع حلو طبعا وانا وحده من اللي يبحثون عن شغاله بالساعات لانها تفك ازمه وبنفس الوقت ما احب وجودها بالبيت يعني بعد ما تخلص ابيها تقظب الباب وبالنسبه لي افضلها تكون فلبينيه لان الاغلبيه تكون كريفه ونبيهه بالشغل وعمليه يعني ما يهمها كثر الكلام وطبعا لازم تكون مدربه واتوقع لو سائق المكتب يوصلها افضل
بس بالنسبه للشرط مستحيل احد يوافق ويوقع لك على هالشي لان كثير من اللي بياخذونها منك ماهم قادرين على الاستقدام فكيف راح يوقع انه يدفع لك ولو انا اشوف زي هالشرط مستحيل استأجر منك ولا تزعلين بس بحس ان الموضوع معقد وخصوصا اللي عندها ادوار وبيت كبير ما راح تجيب الشغاله وتقعد تراقبلك اياها 24 ساعه جايبتها عشان ترتاح
ولو عايله كبيره اكيد الابواب راح تكون مفتحه
هذا رأيي واتمنى ما يكون يزعل بس ممكن انتي بأي شي ثاني تقدرين تضمنين تمسكها فيك
وعني انا اجيبها بالرياض الساعه ب 15 ريال بس زي ما سمعت ان في الغربيه ارخص لتوفرهم بكثره بس لو مو متخلفين اتوقع كثير راح يفرحون فيهم